b'\n_START_ARTICLE_\nSumerija\n_START_SECTION_\nIzvor civilizacije\n_START_PARAGRAPH_\nIzraz Sumerci je skupno ime za starodavne prebivalce ju\xc5\xbene Mezopotamije. _NEWLINE_Sodobni zgodovinarji so mnenja, da bi se naj v Sumerijo prvi\xc4\x8d stalno naselilo zahodno-azijsko ljudstvo, med letoma 5500-4000 pr.n.\xc5\xa1t., ki je \xc5\xbee govorilo sumerski jezik. Za razliko od semitskih sosedov, ta jezik ni poznal sklanjatev. _NEWLINE_Sumerska civilizacija se je v polnosti izoblikovala v obdobju Ura (4. tiso\xc4\x8dletje pr.n.\xc5\xa1t.). V 3. tiso\xc4\x8dletju pr.n.\xc5\xa1t. se je razvilo tesno kulturno so\xc5\xbeitje med Sumerci, ki so govorili svojevrsten jezik, in semitskimi Akadijci, ki so se pona\xc5\xa1ali s precej raz\xc5\xa1irjeno dvojezi\xc4\x8dnostjo. S\xc4\x8dasoma so semitski kralji Akadskega kraljestva res osvojili Sumerijo, vendar se je sumer\xc5\xa1\xc4\x8dina ohranila kot sveti jezik.\n_START_SECTION_\nIzvor imena\n_START_PARAGRAPH_\nKot Sumerce so jih ozna\xc4\x8dili njihovi nasledniki  - semitski Akadijci. Sumerci so se imeli za \xc3\xb9\xc4\x9d sa\xc4\x9d g\xc3\xadg-ga (izgovorjeno sa\xc5\x8b giga), v dobesednem pomenu \xc2\xbb\xc4\x8drnoglavi ljudje\xc2\xab. V akad\xc5\xa1\xc4\x8dini beseda Sumer lahko v nare\xc4\x8dju predstavlja geografsko ime, vendar fonolo\xc5\xa1ki razvoj, ki vodi do akadskega izraza \xc5\xa1umer\xc3\xbb je negotov. Biblijsko \xc5\xa0ineara, Egip\xc4\x8dansko Sngr in Hetitsko \xc5\xa0anhar(a) bi lahko bile zahodne razli\xc4\x8dice besede Sumer.\n_START_SECTION_\nZgodnje dinastije\n_START_PARAGRAPH_\nZgodnje obdobje dinastij se za\xc4\x8dne 2900 pr. n. \xc5\xa1t. in ga zaznamujejo znani voditelji kot sta Enmerkar in Gilgame\xc5\xa1, ki naj bi vladala do pribli\xc5\xbeno 2700 pr. n. \xc5\xa1t., ko so se za\xc4\x8dela razvijati zlogovna pisava, podobna zgodnjim piktogramom. Sredi\xc5\xa1\xc4\x8de sumerske kulture je ostalo v ju\xc5\xbeni Mezopotamiji, \xc4\x8deprav so se voditelji kmalu za\xc4\x8deli \xc5\xa1iriti v sosednje pokrajine, velik del njihove kulture so prevzeli sosednji Semiti._NEWLINE_Prvi kralj v obdobju zgodnje dinastije, \xc4\x8digar ime je znano je Etana, trinajsti kralj prve Ki\xc5\xa1ke dinastije (pribl. 26. stol. pr. n. \xc5\xa1t.), njegovo ime je omenjeno tudi v Epu o Gilgame\xc5\xa1u, kar namiguje, da je Gilgame\xc5\xa1 morda bil zgodovinski kralj mesta Uruk. Kot nam Ep o Gilgame\xc5\xa1u poka\xc5\xbee, je bilo to obdobje povezano s pove\xc4\x8danim nasiljem. Mesta so postala obzidana, ter so se pove\xc4\x8dala, medtem ko so neza\xc5\xa1\xc4\x8ditene vasi v ju\xc5\xbeni Mezopotamiji izginile. Gilgame\xc5\xa1 naj bi zgradil obzidje Uruka.\n_START_SECTION_\nZaton\n_START_PARAGRAPH_\nTo obdobje praviloma sovpada s pomembnimi premiki populacije iz juga proti severu Mezopotamije. Zaradi nara\xc5\xa1\xc4\x8danja slanosti obdelovalnih povr\xc5\xa1in je bila produktivnost sumerskih kmetijskih zemlji\xc5\xa1\xc4\x8d ekolo\xc5\xa1ko ogro\xc5\xbeena. Zavedali so se, da je slanost tal v tej regiji velik problem. V su\xc5\xa1nem podnebju z visoko stopnjo izhlapevanja so bile obdelovalne povr\xc5\xa1ine premalo izsu\xc5\xa1ene, kar je privedlo do raztapljanja soli v tleh in s\xc4\x8dasoma se je zmanj\xc5\xa1al donos kmetijskega pridelka. V \xc4\x8dasu Akadcev in Tretje urske dinastije je pri\xc5\xa1lo do sprememb v poljedelstvu. P\xc5\xa1enico je nadomestil na sol bolj odporen je\xc4\x8dmen. Vendar to ni bilo dovolj in v obdobju od 2100 pr. n. \xc5\xa1t. do 1700 pr. n. \xc5\xa1t. ocenjujejo, da se je prebivalstvo na tem podro\xc4\x8dju zmanj\xc5\xa1alo za skoraj tri petine. To je mo\xc4\x8dno oslabilo podro\xc4\x8dja kjer se je govorilo sumersko, pove\xc4\x8dala se je razlika v ravnote\xc5\xbeju mo\xc4\x8di. Krepila so se podro\xc4\x8dja, kjer je bila akad\xc5\xa1\xc4\x8dina pogovorni jezik. V prihodnje je sumer\xc5\xa1\xc4\x8dina ostala zgolj literarni in liturgi\xc4\x8dni jezik. _NEWLINE_Sledil je vdor Elamitov in opusto\xc5\xa1enju mesta Ur med vladavino kralja Ibi-Sina (pribli\xc5\xbeno 1940 pr. n. \xc5\xa1t.). Sumerci so padli pod amoritsko vladavino, kakr\xc5\xa1na je bila v srednji bronasti dobi. Neodvisna amoritska dr\xc5\xbeava med 20. in 18. st. pr. n. \xc5\xa1t. se je imenovala Isinska dinastija. To je tudi razvidno iz sumerskega seznama kraljev, ki se kon\xc4\x8da z vzponom Babilona pod kraljem  Hamurabijem okoli leta 1700 pr. n. \xc5\xa1t.._NEWLINE_V 3. tiso\xc4\x8dletju pr. n. \xc5\xa1t. se je razvilo zelo intimno kulturno so\xc5\xbeitje med Sumerci in Akadci vklju\xc4\x8dno z dvojezi\xc4\x8dnostjo. Vpliv sumer\xc5\xa1\xc4\x8dine na akad\xc5\xa1\xc4\x8dino (in obratno) je razviden je na vseh podro\xc4\x8djih v velikem obsegu je prihajalo do besednja\xc5\xa1kega sposojanja prav tako skladenjskega in tudi morfolo\xc5\xa1ke in fonolo\xc5\xa1ke konvergence._NEWLINE_Akad\xc5\xa1\xc4\x8dina je postopoma nadomestila sumer\xc5\xa1\xc4\x8dino kot govorjeni jezik nekje ob prelomu 3. in 2. tiso\xc4\x8dletja pred na\xc5\xa1im \xc5\xa1tetjem (to\xc4\x8den datum je \xc5\xa1e stvar razprave), vendar se je sumerski  jezik \xc5\xa1e naprej uporabljali v Mezopotamiji kot svet, slavnosten, literarni in znanstveni jezik do 1. stoletja.\n_START_SECTION_\nJezik in pisava\n_START_PARAGRAPH_\nNajpomembnej\xc5\xa1a arheolo\xc5\xa1ka odkritja iz Sumerije je veliko \xc5\xa1tevilo plo\xc5\xa1\xc4\x8d, napisanih v klinopisu. Sumersko pisanje je najstarej\xc5\xa1i primer pisanja v zgodovini. Najprej so to bile slike - piktogrami - ali simboli, so se kasneje spremenili v zloge. Za pisanje (vtiskovanje v vla\xc5\xbeno glino) so uporabljali trikotno ali klinasto oblikovan trs. Na tiso\xc4\x8de obse\xc5\xbenih besedil v sumerskem jeziku se je ohranilo: osebna ali poslovna pisma, potrdila, besedni seznami, zakoni, hvalnice, molitve, zgodbe, dnevne evidence in celo knji\xc5\xbenice polne glinastih plo\xc5\xa1\xc4\x8d. Monumentalni napisi in obvestila so tudi zelo pogosti na razli\xc4\x8dnih predmetih, kot so kipi ali zidovi iz opeke. Veliko besedil je ostalo v ve\xc4\x8d izvodih, ker so bila ve\xc4\x8dkrat prepisana pri u\xc4\x8denju pisarjev. Sumer\xc5\xa1\xc4\x8dina je ostal uradni jezik in jezik vere v Mezopotamiji \xc5\xa1e dolgo po tem, ko je prevladal semitski jezik._NEWLINE_Sumerski jezik na splo\xc5\xa1no velja kot izoliran jezik v jezikoslovju, ker ne pripada nobeni znani jezikovni dru\xc5\xbeini; akad\xc5\xa1\xc4\x8dina nasprotno, pripada semitski veji afro-azijskih jezikov. Veliko je bilo neuspe\xc5\xa1nih poskusov za povezovanje sumer\xc5\xa1\xc4\x8dine v druge jezikovne skupine. To je aglutinski jezik, z drugimi besedami, morfemi se se\xc5\xa1tejejo da bi ustvarili besede, za razliko od analiti\xc4\x8dnih jezikov, kjer se morfemi se\xc5\xa1tejejo, da ustvarijo stavke._NEWLINE_V 3. tiso\xc4\x8dletju pred na\xc5\xa1im \xc5\xa1tetjem se je razvila kulturna simbioza med Sumerci in Akadci, ki je vklju\xc4\x8devala tudi obse\xc5\xbeno dvojezi\xc4\x8dnost. Vplivi med njimi so vidni na vseh podro\xc4\x8djih, predvsem izposojanje besed v zelo velikem obsegu. Opazno je skladenjsko, morfolo\xc5\xa1ko in fonolo\xc5\xa1ko zbli\xc5\xbeevanje. Ta medsebojni vpliv je pomagal znanstvenikom, da so razvozlali najdene zapise._NEWLINE_Akad\xc5\xa1\xc4\x8dina je postopoma nadomestila sumer\xc5\xa1\xc4\x8dino kot govorjen jezik nekje na prelomu iz 3. v 2. tiso\xc4\x8dletje pred na\xc5\xa1im \xc5\xa1tetjem , vendar se je sumer\xc5\xa1\xc4\x8dina \xc5\xa1e naprej uporabljala pri verskih obredih, ceremonialih, literaturi in na znanstvenem podro\xc4\x8dju v Babilonu in Asiriji \xc5\xa1e do 1. stoletja na\xc5\xa1ega \xc5\xa1tetja.\n_START_SECTION_\nReligija\n_START_PARAGRAPH_\nV zgodnji fazi zgodovine, Nipur v osrednji Mezopotamiji zamenja Eridu na jugu kot glavno tempeljsko mesto, kateremu duhovniki podelijo tudi status politi\xc4\x8dnega sredi\xc5\xa1\xc4\x8da. Nippur je ohranil ta status v celotnem prvem sumerskem obdobju, dokler kralj Sargon Akadski ne prenese sede\xc5\xbea v Babilon.\n_START_SECTION_\nTemplji in tempeljska organizacija\n_START_PARAGRAPH_\nZigurati (sumerski tempelj) so imeli individualno ime in odprt prostor z osrednjim vodnjakom za o\xc4\x8di\xc5\xa1\xc4\x8denje.  Tempelj sam je imel osrednjo ladjo s hodniki vzdol\xc5\xbe obeh strani. Iz hodnikov so bili prehodi v sobe za sve\xc4\x8denike. Na enem koncu je bilo stopni\xc5\xa1\xc4\x8de in ope\xc4\x8dna miza za \xc5\xbertvovanje \xc5\xbeivali in rastlin. Ka\xc5\xa1\xc4\x8de in skladi\xc5\xa1\xc4\x8da so se obi\xc4\x8dajno nahajala v bli\xc5\xbeini templjev. Po dolo\xc4\x8denem \xc4\x8dasu so Sumerci za\xc4\x8deli postavljati templje na vrhu ve\xc4\x8dplastnih kvadratnih konstrukcij zgrajenih kot niz stopni\xc4\x8dastih teras, ki so podlaga za slog zigurat.\n_START_SECTION_\nPogrebne prakse\n_START_PARAGRAPH_\nSumerci so verjeli, da ko ljudje umrejo, so omejeni na mra\xc4\x8dni svet Ereshkigal, katerega domena je bila varovati vhod z razli\xc4\x8dnimi po\xc5\xa1astmi, da bi prepre\xc4\x8dili ljudem vstopiti ali izstopiti. Umrli so bili pokopani izven mestnega obzidja na pokopali\xc5\xa1\xc4\x8dih, kjer so truplo pokrili z majhnim kup\xc4\x8dkom, skupaj s po\xc5\xa1astmi in majhno koli\xc4\x8dino hrane. \xc5\xbdrtvovane ljudi so na\xc5\xa1li v grobnicah v kraljevem pokopali\xc5\xa1\xc4\x8du v Uru, kjer so kraljico Pu-abi spremljali v smrt njeni slu\xc5\xbeabniki. Prav tako so Sumerci izumili prvo liro ali harfo kot instrument in jo uporabljali pri kraljevih pogrebih.\n_START_SECTION_\nKmetijstvo in lov\n_START_PARAGRAPH_\nSumerci so prevzeli na\xc4\x8din kmetovanja, kot so ga morda poznali \xc5\xbee med letoma 5000 - 4500 pr. n. \xc5\xa1t. V regiji so poznali \xc5\xa1tevilne temeljne kmetijske tehnike kot je organizirano namakanje, obse\xc5\xbeno intenzivno poljedelstvo, kolobarjenje, uporabo pluga in uporabo v kmetijstvu specializirano delovno silo pod nadzorom uradni\xc5\xa1tva. Za potrebe upravljanja tempeljskega ra\xc4\x8dunovodstva je ta organizacija pripeljalo do razvoja pisave (ok. 3500 pr. n. \xc5\xa1t.)._NEWLINE_V zgodnjem obdobju v sumerskem Uruku, primitivni piktogrami ka\xc5\xbeejo, da so bile udoma\xc4\x8dene ovce, koze, govedo in pra\xc5\xa1i\xc4\x8di. Uporabljali so vole kot glavno vpre\xc5\xbeno \xc5\xbeivino ter osle ali druge kopitarje kot primarne tovorne \xc5\xbeivali in volnena obla\xc4\x8dila, kot tudi odeje iz volne ali dlake \xc5\xbeivali. Ob strani hi\xc5\xa1e je bil zaprt vrt zasajen z drevjem in drugimi rastlinami. P\xc5\xa1enica in verjetno druga \xc5\xbeita so bila posejana na poljih, posebni vodnjaki (\xc5\xa0aduf) so \xc5\xbee uporabljeni za namakanje rastlin, ki so jih gojili tudi v loncih ali vaze._NEWLINE_Sumerci so uporabljali podobne tehnike namakanja, kot so se uporabljale v Egiptu.  Ameri\xc5\xa1ka antropologinja Robert McCormick Adams pravi, da je bil razvoj namakanja povezan z urbanizacijo  in da je 89\xc2\xa0% prebivalstva \xc5\xbeivelo v mestih.  and that 89% of the population lived in the cities._NEWLINE_Gojili so je\xc4\x8dmen, \xc4\x8di\xc4\x8deriko, le\xc4\x8do, p\xc5\xa1enico, dateljne, \xc4\x8debulo, \xc4\x8desen, zeleno solato, por in gor\xc4\x8dico. Sumerci so lovili ribe, perjad in gazele. _NEWLINE_Sumersko kmetijstvo je bilo mo\xc4\x8dno odvisno od namakanja. Namakanje je bilo dose\xc5\xbeeno z uporabo \xc5\xa1adufov, prekopov in naravnih kanalov, nasipov, jezov in zbiralnikov. Pogoste nasilne poplave reke Tigris in manj reke Evfrat so pomenile, da je bilo potrebno kanale pogosto popravljati in stalno odstranjevati mulj ter obnavljati obre\xc5\xbeja, ki so se nenehno spreminjala. Oblast je zahtevala od posameznikov, da so delali na kanalih kot javna dela (bogati so se lahko odkupili)._NEWLINE_Kot je znano iz Sumerskega kme\xc4\x8dkega zbornika so po poplavni sezoni in po spomladanskem enakono\xc4\x8dju in Akitu ali novoletnem praznovanju, uporabljali kanale kmetje, da so poplavili svoja polja in drenirali vodo. Nato so voli pohodili tla in uni\xc4\x8dili plevel. Nato so polja prekopali. Po su\xc5\xa1enju so orali, branali in grabili teren trikrat in ga zdrobili z motiko pred sejanjem. Visoka stopnja izhlapevanja je povzro\xc4\x8dilo postopno pove\xc4\x8devanje slanosti polj. V obdobju Ur III., so kmetje iz p\xc5\xa1enice pre\xc5\xa1li na pridelavo je\xc4\x8dmena prav zaradi preve\xc4\x8d soli v zemlji._NEWLINE_Sumerci so \xc5\xbeeli spomladi s tremi ekipami, sestavljenimi iz \xc5\xbeanjevcev, povezovalcev snopov in nosa\xc4\x8dev snopov.  Za mlatenje so uporabljali mlatilne vozi\xc4\x8dke, ki so jih vlekli voli. Nato so s pretresanjem lo\xc4\x8dili zrnje od plev.\n_START_SECTION_\nArhitektura\n_START_PARAGRAPH_\nNa ravnici ob Tigrisu in Evfratu je primanjkovalo mineralov in dreves. Sumerske stavbe so bile narejene iz blatnih opek povezanih z malto ali drugim vezivom. Take stavbe so s\xc4\x8dasoma propadle in se spremenile v prah, nato so na istem mestu zgradili nove. Ta konstanta obnova je postopoma dvignila nivo mest nad ravnico, ki ga je obkro\xc5\xbeala. Nastale so tako imenovane gomile, ki so vidne po vsem starodavnem Bli\xc5\xbenjem vzhodu._NEWLINE_Archibald Sayce je iz zgodnje sumerskih piktogramov (iz Uruka) razbral, da je bil kamen: \xc2\xbbredek, a \xc5\xbee razrezan v bloke in tesnjen. Opeka je bila obi\xc4\x8dajen gradbeni material, z njo so bila zgrajena mesta, utrdbe, templji in hi\xc5\xa1e. Mesto je imelo stolpe in je stalo na umetni platformi, stolpe so imele tudi hi\xc5\xa1e, ki so bile opremljene z vrati in so jih lahko odpirali z nekak\xc5\xa1nim klju\xc4\x8dem; mestna vrata so bila v ve\xc4\x8dja, v\xc4\x8dasih tudi dvojna in zdi se, da temeljena na kamnu ali opeki - hi\xc5\xa1e so bile posve\xc4\x8dene nekaterim predmetom, ki so bile deponirane v njih.\xc2\xab\xc2\xa0_NEWLINE_Najbolj impresivna in znana sumerska stavba so zigurati, velike ve\xc4\x8dnadstropne platforme. Sumerski cilindri\xc4\x8dni pe\xc4\x8datniki prikazujejo tudi hi\xc5\xa1e zgrajene iz trsti\xc4\x8dja, ki niso ni\xc4\x8d druga\xc4\x8dne kot tiste, ki so jih mezopotamski Arabci ju\xc5\xbenega Iraka gradili do pred pribli\xc5\xbeno 400 leti. Sumerci so razvili tudi lok, ki jim je omogo\xc4\x8dil, da so gradili mogo\xc4\x8den tip kupole, kar so uspeli z gradnjo in povezovanjem ve\xc4\x8d lokov. Sumerskih templji in pala\xc4\x8de so poznali opornike, ni\xc5\xa1e, pol stebre in glinene kline.\n_START_SECTION_\nMatematika\n_START_PARAGRAPH_\nSumerci so razvili kompleksen sistem meroslovja okoli 4000 let pred na\xc5\xa1im \xc5\xa1tetjem. To meroslovje je rezultiralo ustvarjanje aritmetike, geometrije in algebre. Okoli 2600 let pred na\xc5\xa1im \xc5\xa1tetjem in naprej, so Sumerci napisali glinaste tablice s tabelami za mno\xc5\xbeenje in se ukvarjali z geometrijskimi problemi in problemi deljenja. Najstarej\xc5\xa1i sledovi babilonskih \xc5\xa1tevilk segajo tudi v to obdobje.  Iz 2700 - 2300 pred na\xc5\xa1im \xc5\xa1tetjem je znan prvi Abak in tabelo zaporednih stolpcev, ki so razmejevali posamezne rede velikosti njihovega \xc5\xa1estdeseti\xc5\xa1kega \xc5\xa1tevilskega sistema. Sumerci so bili prvi, ki so uporabili pozicijski \xc5\xa1tevilski sistem. Obstajajo tudi nezanesljivi dokazi, da so Sumerci lahko uporabili neke vrste logaritemsko ra\xc4\x8dunalo za astronomske izra\xc4\x8dune. Bili so prvi, ki so na\xc5\xa1li plo\xc5\xa1\xc4\x8dino trikotnika in prostornino kocke.\n_START_SECTION_\nGospodarstvo in trgovina\n_START_PARAGRAPH_\nOdkritje obsidiana iz daljnih krajev v Anatoliji in lapis lazulija iz Badakhshana na severovzhodu Afganistana, biserov iz Dilmuna (danes Bahrajn) in ve\xc4\x8d pe\xc4\x8datov z vpisi scen iz doline Inda ka\xc5\xbeejo izredno obse\xc5\xbeno mre\xc5\xbeo anti\xc4\x8dne trgovine osredoto\xc4\x8dene okoli Perzijskega zaliva._NEWLINE_Ep o Gilgame\xc5\xa1u govori o trgovini z oddaljenimi de\xc5\xbeelami za blago kot so les, ki ga v Mezopotamiji prakti\xc4\x8dno ni bilo. Zlasti je bila cenjena cedra iz Libanona. Najdena smola v grobu kraljice Pu-abi v Uruju ka\xc5\xbee, da se je trgovalo zelo dale\xc4\x8d, kot je Mozambik._NEWLINE_Sumerci so uporabljali su\xc5\xbenje, \xc4\x8deprav niso bili pomemben del gospodarstva. Su\xc5\xbenji \xc5\xbeenske so delale kot tkalke, v oljarnah, kot mlinarji in nosa\xc4\x8di._NEWLINE_Sumerskih lon\xc4\x8darji so okra\xc5\xa1evali lonce s cedrovo oljno barvo. Lon\xc4\x8darji so uporabljali poseben lok za proizvodnjo ognja, potrebnega za peko keramike. Sumerski zidarji in draguljarji so poznali in uporabljali alabaster (kalcit), slonovino, \xc5\xbeelezo, zlato, srebro, carnelian in lapis lazuli.\n_START_SECTION_\nVojska\n_START_PARAGRAPH_\nNeprestane vojne med sumerskimi mestnimi dr\xc5\xbeavicami v 2000 letih, so pomagale pri razvoju voja\xc5\xa1ke tehnologije in tehnike. Prva vojna je bila zabele\xc5\xbeena med Lagashem in Ummo okoli 2525 pred na\xc5\xa1im \xc5\xa1tetjem na steli, imenovani Jastrebja stela. Ta ka\xc5\xbee kralja Lagasha, ki vodi sumersko vojsko, sestavljeno ve\xc4\x8dinoma iz pehote. V pehotnih nosijo kopja, bakrene \xc4\x8delade in \xc5\xa1\xc4\x8dite iz usnja ali protja. Kopjenosci so razporejeni v vrsto (falango), ki zahteva izobra\xc5\xbeevanje in disciplino, kar pomeni, da so Sumerci uporabljali poklicne vojake._NEWLINE_Sumerska vojska je uporabljala vozove, ki so jih vlekli osli. Ti zgodnji vozovi \xc5\xa1e niso delovali u\xc4\x8dinkovito v boju, kot kasnej\xc5\xa1i modeli. Nekateri raziskovalci menijo, da so ti vozovi slu\xc5\xbeili predvsem kot prevoz, \xc4\x8deprav je posadka imela bojne sekire in sulice. Sumerski voz je naprava s \xc5\xa1tirimi ali dvema kolesoma, s posadko in dvema ali \xc5\xa1tirimi osli. Voz je imel pleteno ko\xc5\xa1aro, kolesa so imela trdno trito\xc4\x8dkovno pritrditev._NEWLINE_Sumerska mesta so bila obdana z obzidjem. Sumerci so mesta ob vojskovanju oblegali, vendar ope\xc4\x8dno zidovje ni moglo odvrniti sovra\xc5\xbenikov.\n_START_SECTION_\nZapu\xc5\xa1\xc4\x8dina\n_START_PARAGRAPH_\nSumerska civilizacija je zagotovila ogromno civilizacijskih dose\xc5\xbekov: izume in inovacije, zasnove in verske predstave, ki tvorijo temelje na\xc5\xa1e zahodne civilizacije._NEWLINE_Dokazi o vozilih s kolesi so se pojavili sredi 4. tiso\xc4\x8dletja pred na\xc5\xa1im \xc5\xa1tetjem skoraj isto\xc4\x8dasno v Mezopotamiji, severnem Kavkazu (kultura Majkop) in Srednji Evropi. Kolo je bilo najprej del lon\xc4\x8darskega vretena. Hitro se je razvilo mlinsko kolo in kasneje uporabljeno na vozu._NEWLINE_Pisava, \xc5\xa1ole in pisarji, zakoni, sodniki in porote, plemstvo in nasveti me\xc5\xa1\xc4\x8danom, glasba, ples in umetnost, medicina in kemija, tkanine in tkanje, kolo in vpre\xc5\xbeno vozilo, opeka in pe\xc4\x8d za peko, ve\xc4\x8dnadstropne stavbe, \xc4\x8doln in plovba po rekah in morjih, sve\xc4\x8deniki in sveti\xc5\xa1\xc4\x8da... - vse to je nastalo v Sumeriji, na jugu dana\xc5\xa1njega Iraka. _NEWLINE_Obstajajo \xc5\xa1tevilni dokazi, da je egip\xc4\x8danska dru\xc5\xbeba in civilizacija, ki je nastala ve\xc4\x8d kot pol tiso\xc4\x8dletja po sumerski, prevzela kulturo, arhitekturo, tehnologijo, umetnost pisanja in mnoge druge elemente visoke civilizacije od Sumercev. _NEWLINE_Od Sumercev smo podedovali sedanje osnovne elemente matematike in astronomije; delitev kroga na 360 stopinj, ure na 60 minut, dan na 2 x 12 ur, sestavljanje zvezd v ozvezdja, zodiak, koledar, itd. _NEWLINE_Sumerci so na glinenih plo\xc5\xa1\xc4\x8dicah natan\xc4\x8dno popisali relacije med planeti in njihove lastnosti, razvoj son\xc4\x8dnega sistema, z nastankom na\xc5\xa1ega oson\xc4\x8dja. Nekatere njihove navedbe je moderna znanost potrdila z izsledki, ki so jih \xc5\xa1ele v zadnjem \xc4\x8dasu omogo\xc4\x8dili podatki z umetnih satelitov (Voyager 1 in 2, od 1977 do 1989, odprava na Uran in Neptun)._NEWLINE_Vse do razvoja teleskopa so evropski astronomi, kot Ptolemaj, priznavali samo devetnajst zvezd na severnem nebu. Do leta 1925, ko je pri\xc5\xa1lo do usklajevanja sedanje klasifikacije, je bilo priznano 28 zvezd, ki se nahajajo v podro\xc4\x8dju neba, ki so ga Sumerci imenovali Pot Enlila. Stari Sumerci so prepoznali, identificirali, grupirali, imenovali in popisali vse zvezde severnega neba. _NEWLINE_Da bi spremljali gibanje nebesnih teles in njihove polo\xc5\xbeaje na nebu v odnosu do Zemlje ter med sabo, so Babilonci in Asirci vodili precizne efemeride. To so tabele, ki navajajo pozicije nebesnih teles v prihodnosti. Izra\xc4\x8dunavali so jih na dva na\xc4\x8dina: enega so uporabljali v Babilonu, drugega, starej\xc5\xa1ega, preciznej\xc5\xa1ega in zapletenej\xc5\xa1ega pa v Uruku. Toda te tabele niso nastale kot rezultat opazovanja neba, temve\xc4\x8d so bile izra\xc4\x8dunane iz nekih nespremenljivih, nepoznanih aritmeti\xc4\x8dnih shem, ki so jih astronomi dobili v dar in jih niso smeli spreminjati._NEWLINE_Kon\xc4\x8dno, Sumerci so uvedli udoma\xc4\x8ditve z intenzivnim kmetijstvom in namakanje. P\xc5\xa1enica, je\xc4\x8dmen, ovce (za\xc4\x8den\xc5\xa1i z muflonom) in govedo (za\xc4\x8den\xc5\xa1i s turom) so vrste, ki so jih gojili in redili prvi\xc4\x8d v velikem obsegu.'